Andecha Astur lleva a Fiscalia por delitu d’odiu a la conceyala de VOX
#000000
Andecha Astur denuncia comu delitu d’odiu`l vetu la conceyala xixonesa de Vox a los artistes asturfalantes
#000001
Sara Álvarez Rouco cometería’l delitu con agravantes d’alevosía, prevalencia de cargu públicu y reincidencia
#000002
Comu conceyala participó’l 23 de xunu nel programa radiofónicu “Más d’ún”, que dirixe Guillermo Figueroa n’Onde Cero. Ellí, falando de los planes de la so conceyalía pa esti branu, entrugóse-y si contrataría pa los festexos braniegos a los artistes que s’espresen n’asturianu, a lo que la conceyala retrucó “si se pue, non”.
#000004
Andecha Astur entiende que declarar esta voluntá manifiesta de discriminar a una parte la población por motivu de llingua ye ún de los casos ñidiamente tipificaos comu delitu d’odiu nel artículu 510 del Códigu Penal y na Circular de la Fiscalía Xeneral del Estáu sobro interpretación de los delitos d’odiu, siendo posible castigar esti delitu con penes de prisión d’un a cuatru años, amás de multes.
#000005
Poro, Andecha Astur pide a la Fiscalíal’apertura d’una investigación sobro les declaraciones de Sara Concepción Álvarez Rouco, acusándola d’un presuntu delitu d’odiu por discriminación por motivu de llingua, y coles agravantes d’alevosía, prevalencia de cargu públicu y reincidencia. `
#000007
L’agravante de reincidencia sofítase en que la denunciá, siendo yá diputá de la Xunta Xeneral na cabera llexisllatura, acudió’l 14 d’ochobre de 2019 a un actu na Xunta Xeneral pa remembrar el Díi de les Escritores. Tando ellí, abandonó l’actu con escándalu nel intre en que Marta Mori, vicepresidenta de l’Academia de la Llingua, anició la so intervención espresándose n’asturianu. Darréu, la diputá’l partíu facista declaró que fuxó del actu por repudiar que Marta Mori s’espresare na llingua d’Asturies.
#000008
Andecha Astur entiende qu’una política antifacista eficaz conlleva la rempuesta sistemática a ca agresión o intentu de prevocación por parte, nesti casu, de Vox. Nesa llabor debemos tar xuníos tola clas trabayaora y cuantos mos sintimos asturianos. Poro, énte esta agresión de la conceyala xixonesa, encamentamos a les organizaciones asturianes d’esquierdes que valoren la urxencia d’aperiar un frente común pa defender los nuesos intereses comu asturianos y comu clas de los ataques procedentes del facismu y del neolliberalismu.
#000009
6 de la Suiza. Grupu sofitu a les compañeres del ‘Casu la Suiza’
#000010
Modelu descargable de denuncia por delitu d’odiu por discriminación llingüística
#000011
One thought on “Andecha Astur lleva a Fiscalia por delitu d’odiu a la conceyala de VOX”
#000012
Deja una respuesta Cancelar la respuesta
#000013
Tu dirección de correo electrónico no será publicada. Los campos obligatorios están marcados con *
#000014
Guarda mi nombre, correo electrónico y web en este navegador para la próxima vez que comente.
#000015
Andecha Astur robló un alcuerdu col soberanismu/asturianismu
#000016
Andecha Astur entruga nel Parllamentu Européu poles iniciatives en defensa les microindustries queseres
#000017
Propuestes escontra la precariedá pal futuro D'Asturies
#000019